སྐབས་ཤིག་ལ་ངོས་ནས་ཀྱང་མ་ཤེས་པར་དོལ་རྒྱལ་བསྟེན་པ་རེད།ཕྱིས་སུ་༸རྒྱལ་དབང་གོང་མས་དོལ་རྒྱལ་ལ་དམ་བསྒྲགས་ཧ་ཅང་མཛད་པ་དེ་དག་ཤེས་སྐབས།ངོས་ཀྱིས་དོལ་རྒྱལ་བསྟེན་གསོལ་མཚམས་འཇོག་བྱས་པ་ཡིན།ངོས་ཀྱིས་དོལ་རྒྱལ་བཀག་འགོག་ནམ་ཡང་བྱེད་མྱོང་མེད།དངོས་ཡོད་གནས་སྟངས་ཇི་ཡིན་འགྲེལ་བརྗོད་བྱ༌རྒྱུ་ནི་ངོས་ཀྱི་ལས་འགན་ཆགས་ཡོད།༸རྒྱལ་དབང་སྐུ་ཕྲེང་༡༣པ་མཆོག་གིས་དོལ་རྒྱལ་ལ་དམ་བསྒྲགས་ཧ་ཅང་མཛད་ཡོད།ཕྱོགས་མཚུངས་ངོས་ཀྱི་ཡོངས་འཛིན་སྐུ་བགྲེས་པ་སྐྱབས་རྗེ་གླིང་རིན་པོ་ཆེ་མཆོག་གིས་དུས་རྟག་ཏུ་དོལ་རྒྱལ་ལ་འཛེམས་ཟོན་གནང་གི་ཡོད།ངོས་ལ་ངོ་རྒོལ་སྐད་འབོད་བྱེད་མཁན་ཚོས་ངོས་ཀྱི་སྐད་ཆ་ཉན་མིན་ཁོ་པ་ཚོའི་འདོད་མོས་རེད།གལ་ཏེ་ཁྱེད་ཚོས་དོལ་རྒྱལ་སྐོར་ད་དུང་ཤེས་འདོད་ན།བོད་ཕྱི་ནང་གཉིས་ཀྱི་གནས་ཚུལ་ཡག་པོ་ཤེས་པ་གནང་དགོས།ཞེས་བཀའ་ལན་སྩལ།ཕྱི་ཚེས་༢༦ཉིན་༸གོང་ས་མཆོག་གིས་ཆོས་ལུགས་མཐུན་སྒྲིལ་ལྷན་ཚོགས་སུ་ཆོས་ལུགས་དང་མ་འབྲེལ་བའི་བཟང་སྤྱོད་གོང་མཐོར་གཏོང་ཐབས་སྐོར་བཀའ་སློབ་སྩལ་འདུག